CELEX: 62013CN0499
Language: fi
Date: 2013-09-16 00:00:00
Title: Asia C-499/13: Ennakkoratkaisupyyntö, jonka Naczelny Sąd Administracyjny (Puola) on esittänyt 16.9.2013 — Marian Macikowski — joka toimii alueen I ulosottomiehenä Sąd Rejonowy w Chojnicachin yhteydessä v. Dyrektor Izby Skarbowej w Gdańsku

14.12.2013   
            
            
               FI
            
            
               Euroopan unionin virallinen lehti
            
            
               C 367/22
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 16.9.2013 — Marian Macikowski — joka toimii alueen I ulosottomiehenä Sąd Rejonowy w Chojnicachin yhteydessä v. Dyrektor Izby Skarbowej w Gdańsku
   (Asia C-499/13)
   2013/C 367/38
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: Marian Macikowski — joka toimii alueen I ulosottomiehenä Sąd Rejonowy w Chojnicachin yhteydessä (Chojnicen alioikeus)
   
      Vastapuoli: Dyrektor Izby Skarbowej w Gdańsku (Gdanskin veroviraston johtaja)
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetusta neuvoston direktiivistä 2006/112/EY (1), jäljempänä direktiivi, ja erityisesti sen 9 artiklasta ja 193 artiklasta, luettuna yhdessä 199 artiklan 1 kohdan g alakohdan kanssa, seuraavan arvonlisäverojärjestelmän valossa sallittu sellainen kansallinen sääntely kuin tavaroita ja palveluja koskevasta verosta 11.3.2004 annetun lain (ustawa o podatku od towarów i usług; Dz. U. 2011, nro 177, järjestysnumero 1054, sellaisena kuin se on muutettuna; jäljempänä arvonlisäverolaki) 18 §, josta seuraa, että kyseisen veron yleisistä periaatteista poiketaan ennen kaikkea siltä osin kuin on kyse oikeussubjektista, joka on velvollinen laskemaan ja kantamaan veron, sillä siinä säädetään maksuvelvollisinstituutiosta eli oikeussubjektista, joka on velvollinen verovelvollisen puolesta laskemaan veron määrän, kantamaan sen verovelvolliselta ja maksamaan sen asianmukaisessa määräajassa veroviranomaiselle?
            
         
               2)
            
            
               Jos kysymykseen 1 vastataan myöntävästi:
               
                           a)
                        
                        
                           Onko unionin oikeuden yleisiin periaatteisiin kuuluvan suhteellisuusperiaatteen mukaan sellainen arvonlisäverolain 18 §:n kaltainen kansallisen oikeuden säännös sallittu, josta seuraa muun muassa se, että pakkotäytäntöönpanon kautta tapahtunutta kiinteistön eli velallisen omaisuutta olevien tavaroiden tai tavaroiden, joita hän on pitänyt hallussaan voimassa olevien säännösten vastaisesti, luovutusta koskevan veron laskee, kantaa ja maksaa täytäntöönpanosta huolehtiva ulosottomies, joka maksuvelvollisena on vastuussa myös kyseisen velvollisuuden noudattamatta jättämisestä?
                        
                     
                           b)
                        
                        
                           Onko direktiivin 206, 250 ja 252 artiklan tai niistä ilmenevän neutraalisuuden periaatteen valossa sellainen arvonlisäverolain 18 §:n kaltainen kansallisen oikeuden säännös sallittu, josta seuraa, että kyseisessä säännöksessä mainitulla maksuvelvollisella on velvollisuus laskea, kantaa ja maksaa arvonlisävero verovelvollisen omistamien tavaroiden tai tavaroiden, joita hän on pitänyt hallussaan voimassa olevien säännösten vastaisesti, pakkotäytäntöönpanona tapahtuneesta luovutuksesta verovelvollisen verokauden aikana ja veron määrä saadaan kertomalla tavaroiden myynnistä saatavat tulot, joista vähennetään arvonlisävero, kyseisiä tavaroita vastaavalla veroprosentilla vähentämättä kyseisestä määrästä hankintoihin sisältyvää veroa verokauden alusta lukien siihen päivään saakka, jolloin vero kannetaan verovelvolliselta?
                        
                     
         
      (1)  EUVL L 347, s. 1.